মুরেনা শহরে ৬০ দশকের ‘খুঁখার বাগী’ (ভয়ঙ্কর বিদ্রোহী) মাধো সিংয়ের বাড়িতে গিয়ে জানালাম, তিনি জাদু দেখাতে ফরিদাবাদে গেছেন। ছুটলাম আগ্রার লাগোয়া ফরিদাবাদে। সারা শহরে মাধোর ছবি সহ পোস্টার ‘জাদুকর চম্বর সরকার’। ‘চম্বল সরকার’ কেন? মাধো বললেন, তিনি বাঙালি জাদুকর দাসের কাছে ম্যাজিক শিখেছেন। জাদুকর দাস ছিলেন জাদু সম্রাট পিসি সরকারের দলের সদস্য। পিসি সরকার তাঁর গুরুর গুরু। তাই তিনি ‘চম্বল সরকার’। মাধো জানালেন, ৬০ দশকের শেষ দিকে তিনি কাঠ ব্যবসায়ীর ছদ্মবেশে পাটনায় গিয়ে জয়প্রকাশ নারায়ণকে অনুরোধ করেন চম্বলে শান্তিপ্রয়াস নিতে। তিনি ও মোহর সিং আত্মসমর্পণ করবেন। ৬০ দশকের গোড়ায় বিনোভা ভাবে যেমন চম্বলে গিয়ে শান্তিপ্রসায় নিয়ে নিহত দস্যুনেতা মান সিংয়ের দলবলকে আত্মসমর্পণ করিয়েছিলেন। জেপি গিয়েছিলেন চম্বলে।